Napad na Mers-el-Kébir
<s>Operacija Katapult ili uništavanje francuske flote u Mers-el-Kebiru (Alžir) od strane Ujedinjenog Kraljevstva sprovedena je 3. jula 1940, u cilju sprečavanja pada francuske flote u ruke Nemačke tokom Drugog svetskog rata.</s>

<s>Uvod 
Ma koliko se francuski admiralitet i vlada zaklinjali da francuski ratni brodovi nikada neće pasti u ruke neprijatelja, Britanci, a naročito Vinston Čerčil, nisu hteli ni najmanje da rizikuju.</s><s>London je stoga odlučio da se, što je moguće brže pripremi i izvede operacija „Katapult“.</s><s>Ova operacija obuhvatala je „istovremeno preuzimanje i stavljanje pod nadzor Britanaca, isključivanje iz borbe ili uništenje čitave francuske flote“, ukoliko do nje Britanci uopšte budu mogli da dođu.</s><s>Operacija je morala da počne 3. jula 1940.</s>

<s>Operacija 
U rano jutro tog dana, razoružale su jake i dobro naoružane britanske trupe još pospane posade francuskih ratnih brodova u lukama u Plimutu i Portsmutu.</s><s>Ovi brodovi sačinjavali su oko 10% ukupne francuske flote.</s><s>Operacija je protekla brzo i prilično nečujno, izuzev što je na velikoj francuskoj podmornici „Sirkuf“ poginulo i ranjeno nekoliko ljudi koji su pružali otpor.</s><s>Ni sa francuskom eskadrom koja je bila usidrena u Aleksandriji, pod komandom admirala Godfroa, Britanci nisu imali teškoća.</s>

<s>Velika drama koja podseća na grčke tragedije odigrala se 3. jula 1940. u francuskoj pomorskoj bazi Mers al Kebiru, blizu alžirskog grada Orana.</s><s>Tamo je bio usidren daleko najjači deo francuske flote, koji se između ostalog sastojao od čuvenih bojnih brodova Denkerk, Strazbur, Bretanj i Provans, nosača aviona Komandant Test i šest razarača.</s><s>Oko 9:30 časova po lokalnom vremenu, pojavio se veoma jak sastav britanske flote - „flota H“, negde u visini Orana, pod komandom viceadmirala Samervila.</s><s>„Flota H“ se sastojala od bojnih brodova „Rezolušn“ i „Valijant“, nosača aviona „Ark Rojal“, teške krstarice HMS Hud, dve krstarice i jedanaest razarača koji je potpuno izenadio Francuze.</s>

<s>Samervil je poslao kapetana bojnog broda Holenda, koji je do pre rata bio britanski ataše pomorskih snaga u Parizu, i vatreni prijatelj Francuske, da posreduje kod francuskog komandanta, admirala Žansula.</s><s>Francuzima je ostavljena jedna od pet mogućnosti: 
 da se zajedno sa Britancima dalje bore protiv neprijatelja. 
 da pod britanskom kontrolom i sa umanjenim brojem posade otplove u neku od britanskih luka. 
 da pod britanskom kontrolom i sa smanjenim brojem posade otplove u neku francusku luku na Karibima ili, pak, neku američku luku. 
 ukoliko ne bi bio prihvaćen nijedan od ova tri predloga, da u roku od 6 časova sami potope svoje brodove. 
 ukoliko pak ni ovo ne bi bilo prihvaćeno, da računaju da će Britanci upotrebiti silu, budući da moraju sprečiti da flota padne u ruke neprijatelja.</s>

<s>Iznenađeni i uvređeni admiral Žansul je odbio da prihvati bilo koji od ovih predloga.</s><s>Poručio je Samervilu da će na silu odgovoriti silom.</s><s>Osim toga, učinio je grešku, za koju ni danas nema objašnjenja, a to je da ni u časovima grozničavih pregovora nije preneo iscrpnu poruku o novonastalim događajima francuskom admiralitetu.</s>

<s>Kada su Britanci uvideli da Žansula ne mogu da ubede, a uz to su otkrili i telegramsku poruku u kojoj se francuska mornarica poziva da pomogne Žansulu, tragedija je bila neizbežna.</s>

<s>U 17:25 časova, posle kratkog pozdrava, kapetan Holend, smrtno bled, napustio je poslenji put admirala Žansula, koji je uzaludno pokušavao da ubedi Britance da nikada ni jedan francuski brod neće pasti u ruke neprijatelja.</s>

<s>U 17:54 bila je ispaljena prva britanska salva na francusku flotu.</s><s>Francuski brodovi koji su bili suviše blizu jedan drugom, i to u veoma nepovoljnom položaju, odgovorili su odmah vatrom, pa su se i teške priobalne francuske baterije umešale u bitku.</s><s>Ali Francuzi nisu imali šansu protiv Britanca koji su gađali veoma precizno, a uz to su bili tako raspoređeni da su mogli slobodno da manevrišu.</s><s>Već u 18:10 Žansul je signalizirao da su njegovi brodovi izbačeni iz borbe.</s><s>Denkerk i Provansi su teško oštećeni pa su morali da se usidre.</s><s>Razarač Mogador koji je skoro uspeo da pobegne iz luke, dobio je pun pogodak te je u njemu eksplodiralo 16 bombi.</s><s>To ga je prinudilo da stane.</s><s>Bojni brod Bretanj je još na početku bio pogođen tako da je na njemu besnela velika vatra.</s><s>Onda je odjednom došlo do eksplozije i brod je potonuo, a sa njim i 977 članova posade.</s><s>Strazburu, sa još pet razarača, uspelo je da se izvuče ispod jake vatre Britanca.</s><s>Sledeće večeri krstarica je uplovila u luku Tulona.</s><s>Operacija Katapult je Francuze koštala 1297 mrtvih i ranjenih.</s>

<s>Reference</s>

<s>Literatura</s>

<s>Spoljašnje veze</s>

<s>Pomorske bitke Drugog svjetskog rata
1940
Mediteranski rat</s>

